Polisiebrutaliteit-video: Twee in hof‘n Skermskoot uit die video Die saak teen David Gunn (43) en Gerrit Januarie (46) is in die Kaapstadse gemeenskapshof aangehoor weens ‘n agterstand by die Kaapstadse landdroshof. Gunn en Januarie het verskyn op aanklag van aanranding met die doel om ernstig te beseer. Gunn, ‘n voormalige adjudant-offisier, is in Mei uit die Suid-Afrikaanse Polisiediens (SAPD) ontslaan. Januarie het bedank voor tugstappe teen hom gedoen kon word. Isaac Korasie, Januarie se regsverteenwoordiger, het die hof gevra om die saak tot 19 September uit te stel. Grant Smith, Gunn se regsverteenwoordiger, was ongelukkig hieroor aangesien sy kliënt gereed is om voort te gaan met die saak. Die hof het die versoek om uitstel toegestaan maar benadruk dat die verhoor op 19 September sal begin. ŉ Vrou het in Maart haar selfoon gebruik om ŉ voorval af te neem waar ŉ Nigeriese man deur polisiebeamptes in die straat aangerand word. Die videogreep het opslae gemaak op sosiale media. Twee polisiebeamptes boei die man, en twee mans met neongeel-veiligheidsbaadjies hou hulle dop. Een van die beamptes trek die man se broek uit en laat hom ontbloot in die straat staan. Die man word dan geskop en geslaan terwyl sy arms vasgehou word. Lees ook: Polisiebrutaliteit-video: Beampte ontslaan Polisiebrutaliteit-video: Borgtog toegestaan Polisiebrutaliteit-video: Twee vas Polisiebrutaliteit-video: Beamptes geskors Vermeende polisiebrutaliteit afgeneem